બહુચરાજી માતાજી ટેમ્પલ ટ્રસ્ટ દ્વારા દર ચૈત્રી અને આસો પૂનમે બહુચરાજીથી શંખલપુર લઇ જવાતી બહુચર માતાજીની પાલખીની સદી જૂની પરંપરા તોડી બંધ કરવાની હિલચાલ સામે શ્રદ્ધાળુઓમાં રોષ ભભૂકી ઊઠ્‌યો છે. ૩જીને મંગળવારે મળવનારી બહુચરાજી માતાજી ટેમ્પલ ટ્રસ્ટની સામાન્ય સભામાં આ મુદ્દો ચર્ચા માટે એજન્ડામાં લેવાયો છે. બહુચરાજી ટ્રસ્ટ આ પરંપરાને તોડવાની કોશિશ સામે હલ્લાબોલ કરવાની ચીમકી શંખલપુર મંદિર ટ્રસ્ટે ઉચ્ચારી છે.